Tiuméñ Тюменская область 2010 El Oblast de Tiuméñ el ze un oblast de de ła Federasion Rusa. El se kata inte ła Siberia sudosidental. In serti anbiti, el oblast el ga zurisdision aministrativa sora i distriti autonomi de i Hanti-Mansi e de i Iamało-Nenezi. El teritorio el ze pian, atraversà da el Irtiš e dai so afluenti de drita e de sanka ; tanti de sti fiumi łi ze navegabiłi. El klima el pasa da temperà fredo kontinental a stepego umido indando verso sud. A nord el ze koverto da ła taiga, pì a sud ge ze de łe aree koltivae. Łongo łi grandi fiumi ge ze vaste zone de pałù. Łe sità prinsipałi łe ze el kavołogo, Tobolsk , Ialutorovsk e Išim . Se koltiva el gran e se pratega el ałevamento bovin intensivo. El kavołogo el ze un inportante sentro komersial so ła ferovia Transiberiana, indove se kata industrie tesiłi, mekanege, kantieristege, kimege-farmaseutege, petrolkimege, konçarie e del łegno. Tobolsk ła ze sede de industrie kimege.